CELEX: 62008TN0173
Language: el
Date: 2008-05-07 00:00:00
Title: Υπόθεση T-173/08: Προσφυγή της 13ης Μαΐου 2008 — Messe Düsseldorf κατά ΓΕΕΑ — Canon Communications (MEDTEC)

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/43
            
         Προσφυγή της 13ης Μαΐου 2008 — Messe Düsseldorf κατά ΓΕΕΑ — Canon Communications (MEDTEC)
   (Υπόθεση T-173/08)
   (2008/C 171/83)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Messe Düsseldorf GmbH (Ντίσελντορφ, Γερμανία) (εκπρόσωπος: I. Friedhoff, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Canon Communications LLC (Los Angeles, Ηνωμένες Πολιτείες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Μαρτίου 2008 στην υπόθεση R 0989/2005-1· και
            
         
               —
            
            
               να καταδικάσει το ΓΕΕΑ/τον αντίδικο ενώπιον του τμήματος προσφυγών στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «MEDTEC» για προϊόντα και υπηρεσίες των κλάσεων 16, 35 και 41 — αίτηση υπ' αριθ. 885 853
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Το εθνικό λεκτικό σήμα «Metec» για προϊόντα και υπηρεσίες των κλάσεων 16, 35, 37, 38, 41 και 42· το διεθνές λεκτικό σήμα «Metec» για προϊόντα και υπηρεσίες των κλάσεων 16, 35, 37, 38, 41 και 42
   
      Απόφαση του τμήματος ανακοπών: Δεκτή η ανακοπή για όλα τα προϊόντα και τις υπηρεσίες
   
      Απόφαση του τμήματος προσφυγών: Ακύρωση της προσβληθείσας αποφάσεως και απόρριψη της ανακοπής στο σύνολό της
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου δεδομένου ότι το τμήματος προσφυγών έσφαλε δεχόμενο την προσφυγή και κρίνοντας ότι δεν υπάρχει ομοιότητα μεταξύ των σημάτων· παράβαση του άρθρου 62 του κανονισμού 40/94 του Συμβουλίου δεδομένου ότι το τμήματος προσφυγών έκρινε επί πραγματικών περιστατικών που δεν περιλαμβάνονται στο αντικείμενο της προσφυγής.